Tydens die bekendstelling van gekwantifiseerde risikowaardebepalings by ’n Suid-Afrikaanse vervoermaatskappy in staatsbesit, is daar ’n tekort aan vaardighede gevind tydens risiko-identifisering en ‘n gekwantifiseerde risiko-analise. Om hierdie probleem te beredder, is ’n lys van spoorbaankonstruksie risikos ontwikkel. Die basis van hierdie lys was 38 individuele spoorbaankonstruksie projek risiko registers wat opgeneem is in ’n enkele risiko register. Na afloop hiervan is die risiko register skoongemaak, geklassifiseer, en ’n Monte Carlo-simulasie met behulp @Risk sagteware gedoen wat ’n ranglys van risikos geproduseer het. Hierdie ranglys wys dat die projek omvang ’n invloed het op die posisie van risikos in die ranglys.